Fájlvita:KovacsyBela 1929.jpg

message: 1963-ban jelent meg a könyv, amelyből a kép származik. Ez nem elegendő a licenc helyességének alátámasztásához, akár ismeretlen a szerző, akár nem. – Regasterios vita 2019. február 6., 23:38 (CET)
Egy 90 éves képpel ezt csinálni elég pitiáner dolog. - Csurla vita 2019. február 6., 23:45 (CET)
Egy 90 éves kép bizony legfeljebb középkorúnak számít. Tudnék neked mutatni 115 éves képet is, ami még jogvédett. – Regasterios vita 2019. február 7., 00:50 (CET)
Ez nem magyarázat arra, hogy kinek a szerző jogait véded? A kép 1929 őszén készült és nem 1963 került először nyilvánosságra. Az ilyen képek megjelentek a kor sportlapjaiban hiszen ezért készültek és nem a fióknak. - Csurla vita 2019. február 7., 06:59 (CET)
A szerző szerzői jogait védem. Hol az a sportnapilap? Megjelölték a könyvben, honnan szedték a képet? Megnézted az eredeti forrást, nincs-e feltüntetve egészen véletlenül a szerző? Amíg egy 1963-as forrás helyett nem mutatsz egy 70 évnél régebbit, ahol nincs feltüntetve a neve, addig felesleges bármiről beszélni. – Regasterios vita 2019. február 7., 10:13 (CET)
Annak idején ezeket mind ellenőrizem, különben nem töltöttem volna fel a képet. A könyvben egyetlen egy képhez sincs szerző írva. A legelején csak annyi szerepel, hogy
Fényképek:Dr. Földessy János, Molnár György,Pobuda Tibor, Rumpler József archívumából
A negyedikről semmit nem tudni, a harmadik személy fotográfus volt, az első kettő labdarúgó illetve edző volt.
Az adott kép a 112-113 o. között található és a minősége sem olyan ami védelemre szorulna. Sajnos szinte nem is tudok olyat, hogy ebben a korban bárhol jelölnék a fotográfust.- Csurla vita 2019. február 7., 18:07 (CET)
Köszönöm, hogy megnézted újra. Ezek szerint fel van tüntetve a szerző, csak éppen nem tudjuk, ki készítette közülük ezt a konkrét fotót. Pobuda Tibor 1971-ben még élt, ez innen derül ki. A szöveg szerint:
Ebből az 1970-es Népsportból pedig tudhatjuk, hogy Rumpler József is fotós volt, de legalábbis az ott látható fényképet ő készítette. Van tehát négy emberünk, és mind a négy bőven élt még 70 évvel ezelőtt. Véleményem szerint teljesen lényegtelen, hogy melyiküktől származik a fotó, vagy valóban közülük készítette-e valaki. Erre nem lehet azt mondani, ismeretlen a fotós, tehát közkincs. – Regasterios vita 2019. február 7., 19:04 (CET)
Egyáltalán nem biztos, hogy négyük között van a fotós. - Csurla vita 2019. február 7., 19:17 (CET)
Nem, de jó esély van rá. – Regasterios vita 2019. február 7., 19:18 (CET)
Semmilyen esély sincs rá, mert akkor az lenne oda írva. Az archívum szót tudod értelmezni? Ha igen, akkor ezt a kanyart lezárhatjuk. - Csurla vita 2019. február 7., 19:28 (CET)
Ezt te így csuklóból megállapítottad? Ezek szerint egy ember nem készíthet archívumot a saját munkáiból? Gondolom, nagyon életszerű, hogy az öreg és tapasztalt fotós Pobuda Tibor valaki másnak a fényképeit adogatja kölcsön egy könyvhöz. 1963-ban ez a kép már 34 éves volt, Pobuda pedig ki tudja hány fotót készített azt követően, és azt megelőzően is. De szerinted az archívum szó önmagában kizárja, hogy sajátja legyen a kép. Még ha mindezt el is fogadnám, akkor is ott marad a kérdés: hol van ennek a képnek a 70 évnél régebbi publikációja? – Regasterios vita 2019. február 7., 19:50 (CET)
Mi alapján állapítod meg, hogy melyik kép melyik személy archívumából van? Kettő közülük nem fotográfus volt. Inkább te állapítasz itt meg valamit csuklóból. De ez a mellékág vakvágány. - Csurla vita 2019. február 7., 20:01 (CET)
Kérdezem  véleményét. – Regasterios vita 2019. február 7., 20:07 (CET)
Mindegy, kinek az archívumában volt. Ha 1963-ban került először publikálásra, akkor jogvédett még, hiába készült 1929-ben. Teljesen elképzelhető, hogy a fotós nem publikálja minden egyes fényképét, de egy könyvíró kérésére pl. odaadja. Ha van 70 évnél régebbi publikáció, amiben megjelent, akkor közkincs. Ha nincs, akkor jogvédett. Különösen, mivel a felsorolt személyek fotósok, joggal feltételezhető, hogy ők készítették a képeket, de legalábbis náluk volt archívumban. Hogy ez jelenti-e azt, hogy korábban is megjelent a kép valahol, nem tudhatjuk, de mivel nem tudjuk, azt sem mondhatjuk rá, hogy közkincs, nem? Xia  Üzenő  2019. február 7., 22:09 (CET)
A képet valószínűleg Pobuda Alfréd (1876–1942) készítette és Pobuda Tibor adta oda a könyvhöz az archívumából. A legtöbb labdarúgással kapcsolatos könyv esetében ha tudták is ki a fotográfus nem jelölték. Pobuda Alfréd készített hasonló csapatképeket abban a korban (1920-as és 1930-as évek). A másik szomorú tény, hogy alig tudunk valamit ezekről a fotósokról. - Csurla vita 2019. február 9., 14:56 (CET)
Erre forrást tudsz mutatni, vagy csak spekuláció? – Regasterios vita 2019. február 9., 20:49 (CET)
Ez csak valószínűsíthető. Mivel nagyon lazán és trehányan kezelték a sportfotóknál, hogy ki a fotós ez vezetett ide. A mostani kutatásaim alapján ez tűnik a legvalószínűbbnek, de csak ennyi. Az első publikálás dátum meg azért tévedés a jogászok részéről, mert szubjektív. Nincs adatbázis, jelölés, hogy ez első közlés. Csak feltételezés van az utókor által. Ki emlékszik már, hogy az 1930-as években esetleg nyilvánosságra került ez a kép? Nincs már élő ember. Fals és rossz a szabályozás és ehhez jön még a trehányság, hogy nem jelölik a szerzőket sportfotóknál. Szóval nagy valószínűséggel olyan képet védünk a szerzői jogok miatt, amit nem kellene csak tudatlanok vagyunk, mert ilyen helyzetet teremtettek. Például ha engedély szeretnék szerezni ehhez a képhez, akkor ki az illetékes? - Csurla vita 2019. február 11., 17:14 (CET)
Jó kérdés, úgy tűnik, nem deríthető ki, pontosan ki a szerző. Több módon, változó kulcsszavakkal próbáltam keresni a csapatképet az Arcanumban, de sajnos nem találtam nyomát. Ez persze nem bizonyít semmit, de az ő munkájuknak köszönhetően szerencsére egyre kevésbé igaz, amit  írtál, miszerint – legalábbis magyar viszonylatban – semmit nem lehet tudni arról, mikor jelent meg egy adott mű. Az persze más dolog, hogy mikor jelent meg először, de nem kell megtalálni feltétlenül a legelsőt, elég megtalálni egy olyan publikációt, ami elég régi. – Regasterios vita 2019. február 11., 17:25 (CET)
thread_title:  Licenc vitatása 

message: A Hungart leírása szerint kérem ennek és az ez alapján törölt összes kép visszaállítását. Ezek a képek 1929 őszén készültek. A fotós személy nem volt megállapítható. A Hungart leírása szerint: „Amennyiben a szerző személye nem állapítható meg, akkor a műalkotás létrejöttének idejét kell megvizsgálni, a 70 éves védelmi idő ettől az időponttól számít."
* a fotós személye nem beazonosítható
* a kép 1929 őszén készült 91 éve
replies: text: A fentiek alapján kérem a képek visszaállítását. - Csurla vita 2020. november 3., 10:22 (CET)
 amikor a fenti vita zajlott, még nem állt rendelkezésre az Arcanum arckeresője. Annak segítségével most pillanatok alatt megtaláltam egy 1929-es újságban a csoportképet, amelyből ez a kép származik. A szerző neve nem derül ki a forrásból, ezért a kéréseddel egyetértek, a képet helyreállítottam. – Regasterios vita 2020. november 3., 22:01 (CET)
 Ez jó hír. Köszönöm. Még van ehhez kapcsolódó kép. Majd jelzem az adott vitalapokon, ha átnézem őket. – Csurla vita 2020. november 3., 22:15 (CET)
Oké. – Regasterios vita 2020. november 3., 22:17 (CET)
thread_title:  Kép helyreállítása